***AJÁNLATTEVŐI KÉRDÉSEK – AJÁNLATKÉRŐI VÁLASZOK***

**H5 HÉV vonal Batthyány tér – Békásmegyer közötti szakaszán az utastájékoztató rendszer üzemkésségének növelése**

(Tenderszám: VB-241/14)

**Hangosítás:**

1. Hogyan működik jelenleg a hangos utastájékoztatás (élőszavas, tárolt)?

**Válasz:** Jelenleg mindkét üzemmód használatban van, a funkciónak a javítás után is használatban kell maradnia.

1. Van e menetrendi bemondás? A menetrendi adatok időalapúak, vagy bizber alapúak?

**Válasz:** Csak időalapú menetrendi bemondás van, a biztosítóberendezéssel jelenleg nincs kapcsolat.

1. Hogyan lehet vezérelni az eszközöket? (relés, ethernet, RS 485, 232,422)

**Válasz:** A hálózati elemeket kizárólag ethernet hálózatról lehet vezérelni.

1. Mely megállókról érhető el a hangos utastájékoztatás lehetősége (élőszavas, tárolt)?

**Válasz:** Jelenleg csak Batthyánytérről, Aquincumból és Békásmegyerről lehet elérni mindkét szolgáltatást.

1. Hol találhatók Barix instreamer-ek?

**Válasz:** A rendszer nem tartalmaz Barix instreamert.

1. Hogyan kell értelmezni a diszpozícióban szereplő elvárt képességet: "Azon peronokon élőszavas bemondás lehetősége, melyek nem tartoznak egy körzethez sem.", amikor előzőleg meghatározásra került, hogy "A bemondásokhoz az egyes peronokat körzetbe lehessen szervezni, több körzet megadási lehetőséggel".

**Válasz:** Azokon a peronokon kell az élőszavas bemondás lehetőségét megteremteni, amelyeket egyik kezelő sem rendelt hozzá egy körzethez sem. Természetesen ezt egyidőben kell érteni. Az élőszavas bemondási lehetőség mind a kezelőhelyekről, mind a megadott helyszíneken történő helyi bemondásra vonatkozik**.**

Például:

* + - 8 peront hozzárendelek „A” körzethez és gépi bemondású üzemmódot állítok be hozzá, ekkor a maradék 14 peronon lehessen élőszavas bemondást végrehajtani, akár külön-külön, akár egyszerre.
    - 8 peront hozzárendelek „A”, 8 peront „B” körzethez és gépi bemondású üzemmódot állítok be hozzá, ekkor a maradék 6 peronon lehessen élőszavas bemondást végrehajtani, akár külön-külön, akár egyszerre.
    - egyes peronok körzetekhez vannak rendelve, de a Szentlélek téri és a Filatorigát-i peron nincs hozzárendelve egyetlen körzethez sem, ekkor a Szentlélek téri és/vagy Filatorigát-i peronokon lehessen élőszavas bemondást végrehajtani akár távolról, akár helyben.

1. Hol találhatók és mennyi ethernet végződés van megállóhelyi perononként?

**Válasz:** A végpontok a megállóhelyeken telepített utastájékoztató szekrényekben találhatók. Jelenleg perononként 2 port van használatban.

**Vizuális:**

1. Berendezés cseréje esetén elérhetőek a korábban telepített szoftverek, ezek a szoftverek milyen operációs rendszer alatt tudnak működni?

**Válasz:** A telepített szoftverek elérhetők, nincs operációs rendszer megkötés.

1. Elérhető e a szoftverek forráskódjai?

**Válasz:** Az utastájékoztató rendszer szerver és kliens programjainak forráskódjai nem állnak rendelkezésre az Ajánlatkérőnél.

1. Milyen rendszer követelmény van a meglévő szoftver futtatásához?

**Válasz:** A szoftver futtatásához JAVA futtatókörnyezet szükséges.

1. Az LG kijelzők milyen felbontásban működnek?

**Válasz:** 1024x768 60Hz